Boemerang 11:15

Boemerang 11:15 is 'n Afrikaanse rolprent wat op 16 Junie 1972 uitgereik is. Die film is deur Kavalier Filmproduksies in Kaapstad geskiet.

Genre 
Die rolprent is 'n drama en gruwelfilm (riller).

Rolverdeling 
 Gerhard Viviers as Ben Venter
 Riana Pienaar as Karin Venter
 Ben Verwey as Groenewald
 Wilma van der Merwe as Susan Venter
 Denise Smal as Sonja Groenewald
 Elwen Morris as bom-deskundige
 Gideon Roos as Johan van Buuren
 Johan Brewis as ontvoerder
 Barry Trengove as ontvoerder
 H.P. Hamman  as ontvoerder
 Richard Strauss
 Paul Malherbe as onderwyser
 Amanda Muller as onderwyser (gekrediteer as Amanda Müller)
 Leon Kruger
 Leonie Steyn as Annette

Storielyn 
Die werklose Ben Venter se kulkunsies by sy dogter Karen se skool beïndruk 'n pa in die gehoor, en hy bied Venter 'n werk aan. Maar Venter is geskok wanneer hy hoor watse werk hy vir R25 000 moet doen. Hy moet twee tasse by die lughawe omruil, en die een wat hy moet aflewer, bevat 'n bom. Die terroriste se teiken is Johan van Buuren, 'n belangrike Suid-Afrikaanse diplomaat in die VVO. Venter weier, maar dan speel Groenewald sy troefkaart: Drie van sy makkers het Karen daardie oggend op pad skool toe ontvoer, en hy sal hul beveel om haar dood te maak as Ben nie aan sy eis gehoor gee nie.

Sien ook 
 Lys van Afrikaanse rolprente

Afrikaanse rolprente
Gruwelrolprente
Suid-Afrikaanse rolprente